**LĒMUMS**

Liepājā

|  |  |
| --- | --- |
| 2024. gada 21. martā | Nr.120/3  (prot. Nr.3, 48.§) |

Par pašvaldībai piederošā zemesgabala

Grobiņas ielā 5, Liepājā domājamās

daļas cenas apstiprināšanu

Lai apstiprinātu atsavināšanai nodotā zemesgabala nosacīto cenu, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. panta otro un trešo daļu, 37. panta pirmās daļas 4. punktu un 44.1 pantu, Liepājas valstspilsētas pašvaldības domes 2024. gada 22. februāra lēmumu Nr.56/2 “Par nekustamā īpašuma, zemesgabala domājamās daļas Grobiņas ielā 5, atsavināšanu”, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) nekustamā īpašuma Grobiņas ielā 5, Liepājā 6/36 domājamo daļu novērtējumu un izskatot Liepājas valstspilsētas pašvaldības domes pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederoša apbūvēta zemesgabala Grobiņas ielā 5, Liepājā (kadastra Nr.17000210100) 6/36 domājamo daļu pārdošanas cenu 1 200 EUR (viens tūkstotis divi simti *euro*).

2. Noteikt, ka pircējs samaksu par lēmuma 1. punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas Nekustamā īpašuma pārvaldei sagatavot apbūvēta zemesgabala Grobiņas ielā 5, Liepājā 6/36 domājamo daļu atsavināšanas paziņojumu un pirkuma līgumu.

4. Pilnvarot Liepājas Nekustamā īpašuma pārvaldes vadītāju parakstīt pirkuma līgumu.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai | |